Document ID: 32010D0029

SKLEP SVETA
z dne 18. januarja 2010
o imenovanju članov in nadomestnih članov Odbora regij za obdobje od 26. januarja 2010 do 25. januarja 2015
(2010/29/EU)
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti členov 300(3) in 305 Pogodbe ter v povezavi s členom 8 Protokola o prehodni ureditvi, ki je priložen Pogodbi o Evropski uniji in Pogodbi o delovanju Evropske unije,
ob upoštevanju predlogov držav članic,
ob upoštevanju naslednjega:
(1)
Člen 300(3) Pogodbe o delovanju Evropske unije predvideva, da morajo biti člani ali nadomestni člani Odbora regij predstavniki regionalnih ali lokalnih organov, in da so bodisi nosilci volilnega mandata ali pa so politično odgovorni izvoljeni skupščini.
(2)
Člen 305 Pogodbe o delovanju Evropske unije predvideva, da Svet v skladu s predlogi držav članic imenuje člane odbora in enako število nadomestnih članov za dobo petih let.
(3)
V členu 8 Protokola o prehodni ureditvi je določena razdelitev članov Odbora regij.
(4)
Mandat članov in nadomestnih članov Odbora regij se izteče 25. januarja 2010, zato bi bilo treba imenovati nove člane in nadomestne člane Odbora regij.
(5)
Svet je 22. decembra 2009 sprejel predloge za imenovanje članov in nadomestnih članov, ki so jih predložile vlade Belgije, Bolgarije, Češke, Danske, Estonije, Grčije, Španije, Francije, Italije, Cipra, Latvije, Litve, Luksemburga, Madžarske, Malte, Nizozemske, Avstrije, Poljske, Portugalske, Romunije, Slovenije, Slovaške, Finske, Švedske in Združenega kraljestva, ter seznam 24 članov in 23 nadomestnih članov, ki ga je predložila nemška vlada (1).
(6)
Treba bi bilo imenovati člane in nadomestne člane Odbora regij, ki jih je predlagala irska vlada, ter nadomestnega člana, ki ga je predlagala nemška vlada -
SPREJEL NASLEDNJI SKLEP:
Člen 1
V Odbor regij se za obdobje od 26. januarja 2010 do 25. januarja 2015:
-
za člane imenujejo osebe, katerih seznam po državah članicah se nahaja v Prilogi I,
-
za nadomestne člane imenujejo osebe, katerih seznam po državah članicah se nahaja v Prilogi II.
Člen 2
Ta sklep se objavi v Uradnem listu Evropske unije.
Veljati začne na dan sprejetja.
V Bruslju, 18. januarja 2010

Labels: 10
18
15